  Майя Бывальцева Матысь кык аръёсы Удмуртиын выль яслиос пуктозы, озьы 3 аресозь 1 сюрс 500 нылпиос понна интыослы кулэяськон ворсамын луоз. Со сярысь 7-тӥ южтолэзе ивортӥз элькунысь Дышетонъя но тодосъя министерстволэн пресс-службаез. Тодэ вайытом, 2018-тӥ арын яслиос пуктон понна федерал коньдэтысь 632 миллион манет вуоз. 23-тӥ тулыспалэ элькунэ Кивалтэтлэн Удмуртилы коньдонэн кык бадӟым траншъёс висъян сярысь пуктэтэз вуиз Светлана Болотникова, Удмуртиысь дышетонъя но тодосъя министрНырысетӥез транш таяз арын уже кутэмын луыны кулэ ни. Ужкагазъёсты дасяны, реестре пырыны кык толэзь сётӥське. Лэсьтӥськон улэ музъем ясли интыослы кулэяськонэз лыдэ басьтыса бырйиське. Министрлэн верамезъя, туннэ Удмуртиын одӥг но ӝыны аресысен 3 аресозь 19 сюрс нылпиос яслилы кулэясько. Тужгес лэчыт ужпум каръёсын но Дэри ёросын. Тодэ вайытом, яслиосын ватсаса интыос кылдытонъя программа Росси азьмуртлэсь Владимир Путинлэсь косонзэ быдэстон улсын дасямын, 2021-тӥ арлы 3 аресозь вань покчиослэн нылпи садэ ветлыны луонлыксы кылдыны кулэ. Тегъёс: Дышетон ВладимирПутин нылпиос Удмуртия нылписад коньдэт  